ΓΡΑΠΤΗ ΕΡΩΤΗΣΗ P-1328/01

υποβολή: Georg Jarzembowski (PPE-DE) προς την Επιτροπή

(25 Απριλίου 2001)

Θέμα: Πρόταση για την αποτελεσματική διαχείριση της εναέριας κυκλοφορίας και η έριδα για το Γιβραλτάρ

Ήδη κατά την ομιλία του ενώπιον του Ευρωπαϊκού Κοινοβουλίου στις 21 Ιουλίου 1999, ο πρόεδρος της Επιτροπής, Romano Prodi, ζήτησε να τεθεί ως επείγων ευρωπαϊκός στόχος η δημιουργία αποτελεσματικού συστήματος διαχείρισης της εναέριας κυκλοφορίας, ώστε να αποφεύγονται οι συχνά δημιουργούμενες χαοτικές καταστάσεις στον ευρωπαϊκό ουρανό, οι οποίες οφείλονται στη συνεχή αύξηση της εναέριας κυκλοφορίας, να ενισχυθεί η ασφάλεια της τελευταίας, να αποτραπεί η περιβαλλοντική επιβάρυνση που προκαλούν οι ουρές αναμονής και οι παρατεινόμενες ώρες πτήσεων και να αποφευχθούν οι τεράστιες οικονομικές επιβαρύνσεις που προκαλεί στις αεροπορικές εταιρίες η περιττή εναέρια κυκλοφορία.

Η αρμόδια για θέματα μεταφορών αντιπρόεδρος, Loyola de Palacio, συνέταξε πρόταση για την εφαρμογή ενός αποτελεσματικού ευρωπαϊκού συστήματος διαχείρισης της εναέριας κυκλοφορίας βάσει των συστάσεών της από την ίδια ορισθείσαςψηλόβαθμης ομάδας εργασίας. Η κατάθεση της εν λόγω πρότασης, ωστόσο, καθυστέρησε εξαιτίας της επανεμφανισθείσας έριδας για το Γιβραλτάρ. Ούτε το Ευρωπαϊκό Συμβούλιο μπόρεσε να βρει κάποια λύση κατά τη συνεδρίασή του στις 23 και 24 Μαρτίου 2001. Η δήλωσή του ότι αναμένει να σημειωθεί εγκαίρως περαιτέρω πρόοδος στο εν λόγω ζήτημα πριν από τη συνεδρίαση του Ευρωπαϊκού Συμβουλίου στο Gteborg τον Ιούνιο δεν είναι ιδιαίτερα ελπιδοφόρα. Με δεδομένο ότι η αμφισβήτηση αφορά δύο κράτη μέλη, θα έπρεπε τελικά να επιληφθεί του ζητήματος το Ευρωπαϊκό Συμβούλιο ή το Συμβούλιο Υπουργών, χωρίς πάντως να παρεμποδιστεί η ήδη καθυστερημένη αντικειμενική συζήτηση σχετικά με το αποτελεσματικό ευρωπαϊκό σύστημα διαχείρισης της εναέριας κυκλοφορίας.

Είναι η Επιτροπή σε θέση να διαμορφώσει συγκεκριμένη πρόταση για ένα αποτελεσματικό ευρωπαϊκό σύστημα διαχείρισης της εναέριας κυκλοφορίας και να την καταθέσει στα νομοθετικά όργανα προς συζήτηση και λήψη απόφασης;

Πότε επιτέλους θα αποφασίσει η Επιτροπή για την εν λόγω πρόταση;

Δεν μπορεί η Επιτροπή να αποφύγει την έριδα για το θέμα του Γιβραλτάρ στη συνεδρίαση και να αφήσει ανοιχτό το θέμα στην πρότασή της, θέτοντας, όπως έχει συμβεί συχνά στο παρελθόν (βλ. π.χ. το άρθρο 6 του Κανονισμού (ΕΚ) αριθ. 925/1999 του Συμβουλίου, της 29ης Απριλίου 1999 για την εγγραφή στα νηολόγια και εκμετάλλευση αεριωθουμένωνποηχητικών πολιτικών αεροπλάνων) σε παρένθεση στο κείμενο της πρότασης μία ρήτρα για το Γιβραλτάρ;

Απάντηση της κας de Palacio εξ ονόματος της Επιτροπής

(1 Ιουνίου 2001)

Η Επιτροπή συμφωνεί με το Αξιότιμο Μέλος του Κοινοβουλίου ότι είναι αναγκαίο ναποβληθούν προτάσεις για την αναδιοργάνωση της διαχείρισης της εναέριας κυκλοφορίας προκειμένου να αντιμετωπιστούν οι αδυναμίες τουφιστάμενου συστήματος και να εδραιωθεί το δέον επίπεδο ασφάλειας για τις αερομεταφορές. Η έκθεση της ομάδαςψηλού επιπέδου για τον Ενιαίο Ευρωπαϊκό Ουρανό, που ολοκληρώθηκε τον Νοέμβριο του 2000, παρέχει τοπόβαθρο για τις προτάσεις αυτές.

Η Επιτροπή δεν θα επιθυμούσε, ωστόσο, η διένεξη σχετικά με το αεροδρόμιο του Γιβραλτάρ να παρεμποδίσει την έγκαιρη έγκριση των προτάσεων αυτών, ως συνέβη με άλλες προτάσεις στον τομέα των εναέριων μεταφορών. Το θέμα τέθηκε στο Ευρωπαϊκό Συμβούλιο της Στοκχόλμης στις 23-24 Μαρτίου 2001 και καταβλήθηκε κάθε δυνατή προσπάθεια ώστε να ενθαρρυνθεί η ανάπτυξη περαιτέρω διαλόγου μεταξύ των δύο εμπλεκομένων χωρών, ώστε να επιτευχθούν περαιτέρω πρόοδοι για το θέμα αυτό εγκαίρως για το Ευρωπαϊκό Συμβούλιο του Gteborg τον Ιούνιο του 2001.

Οι τεχνικές διεργασίες για την προπαρασκευή των προτάσεων εξακολούθησαν εντούτοις, και η Επιτροπή αναμένεται να είναι σε θέση να λάβει απόφαση σχετική προς τις προτάσεις αυτές πριν από το τέλος της σουηδικής προεδρίας. Από την άποψη αυτή, η Επιτροπή θα εξετάσει την πρόταση του Αξιότιμου Μέλους του Κοινοβουλίου μαζί με άλλες προτάσεις προκειμένου να αναζητήσει εποικοδομητική λύση.